KOMENTE TË PËRGJITHSHME

Mbi raportin e monitorimit të Ministrisë së Shëndetësisë 

për vitin 2015
1. Karakteristikat kryesore të performancës.

Ministria e Shëndetësisë, për vitin 2015, administroi dhe menaxhoi fondet publike sipas pesë programeve të miratuara, e konkretisht:

1. Programi “Planifikim Menaxhim Administrim”
2. Programi “Shërbime të Kujdesit Shëndetësor Parësor”  

3. Programi “Shërbime të Kujdesit Shëndetësor Dytësor” 

4. Programi “Sherbime të Shëndetit Publik”
5. Programi “Shërbimi Kombëtar i Urgjencës Mjekësore”
Në fund të vitit 2015, situata në lidhje me realizimin e shpenzimeve të buxhetit, krahasuar me planin vjetor, paraqitet si më poshtë: 

                                                                                           % realizimit  kundrejt buxhetit vjetor
1. Programi “Planifikim Menaxhim Administrim”


 90.3 %

2. Programi “Shërbime të Kujdesit Shëndetësor Parësor”

 99.8 %

3. Programi “Shërbime të Kujdesit Shëndetësor Dytësor”

 97.3 %

4. Programi “Shërbime të Shëndetit Publik”



 95.1 %
5. Programi “Shërbimi Kombëtar i Urgjencës Mjekësore”                     74.4 %
Totali i Ministrise





             97.6 %

Për katër programet e kësaj ministrie, përqindja e realizimit të shpenzimeve në total, varion në intervalin 91.3%-99.8 %, duke sjellë një realizim prej rreth 97.6 % në rang ministrie. Pra në një vështrim të përgjithshëm, duke gjykuar vetëm mbi realizimin në vlerë të shpenzimeve të planifikuara për vitin 2015, për katër programet e kësaj ministrie, evidentohet një performancë përgjithësisht e mirë, ndërsa programi “Shërbimi Kombëtar i Urgjencës Mjekësore” ka një realizim jo të mirë.
Sipas zërave përbëerës të shpenzimeve, situata në fund të vitit 2015 paraqitet e tillë:

                                                                Shpenzime korente          Shpenzime kapitale
1. “Planifikim Menaxhim Administrim”

90.0 %



95.4 %

2. “Shërbime të Kujdesit Shëndetesor Parësor”
99.8 %


          100    %

3. “Shërbime të Kujdesit Shëndetësor Dytësor”
97.1 %



99.1 %

4. “Shërbime të Shëndetit Publik”


95.1 %



97.5 %
5. “Shërbimi Kombëtar i Urgjencës Mjekësore”      70.8 %                                     95.8 %
          Totali i Ministrise



 97.5 %           

99.9 %
Lidhur me shpenzimet korente, konstatohet se për katër programet përqindja e realizimit të tyre paraqitet e mirë në krahsim me planifikimin vjetor, nderkohë që në programin e “Shërbimit Kombëtar të Urgjencës” kemi mosrealizim të shpenzimeve korente, për arsye të ristrukturimit të kësaj strukture. 

Ndërsa lidhur me shpenzimet kapitale evidentohet një realizim i mirë i investimeve për vitin 2015.
Struktura e shpenzimeve për cdo program, sipas buxhetit vjetor dhe realizimit të vitit 2015, paraqitet si më poshtë:

      Buxheti 2015
                Fakti 2015
1. “Planifikim Menaxhim Administrim”


  0.7 %


            0.7 %

2. “Shërbime të Kujdesit Shëndetësor Parësor”

31.2 %


          29.3 %

3. “Shërbime të Kujdesit Shëndetësor Dytësor”

58.8 %


          61.3 %

4. “Shërbime të Shëndetit Publik”



  8.4 %


            8.2 %
5. “Shërbimi Kombëtar i Urgjencës Mjekësore                      0.9 %                                    0.5 %
Totali i Ministrise



           100 %


         100 %

Nga sa më sipër rezulton se rreth 90.6 % të totalit të shpenzimeve faktike të vitit 2015, janë përdorur në programet e shërbimeve të kujdesit shëndetësor parësor dhe dytësor.

Në realizimin faktik gjatë vitit 2015, konstatohet se për 2 programe, e konkretisht, për programin e shërbimit të kujdesit parësor dhe për programin e kujdesit dytësor, ka shmangje nga struktura vjetore e planifikuar e shpenzimeve për vitin 2015, respektivisht -1.9 dhe +2.5 pikë përqindjeje.

2. Performanca dhe statusi i produkteve kryesore 

Objektivat kryesore të programit Planifikim Menaxhim Administrim, kanë të bëjnë me:

· Arritjen 100 % të angazhimeve kombëtare dhe ndërkombetare

· Plotësimin 100 % të angazhimeve ligjore në fushën e shëndetësisë sipas matricës së projekakteve për vitin 2015
Në programin e “Planifikim Menaxhim Administrim”, janë parashikuar 4 produkte të cilat kanë performancë të mirë realizimi, në sasi dhe në vlerë.Ështe realizuar plotësisht produkti “Menaxhimi i politikës sektoriale”, “Projekte të mbështetura me kosto lokale”, “Blerje pajisje mobilimi, teknollogjike dhe kompjuterike” e “Ndërtime e  rikonstruksione” 
Objektivat kryesore të programit të Kujdesit Shëndetësor Parësor kanë të bëjnë me përmiresimin e ofrimit të sherbimit parësor nëpërmjet:

· Zgjerimit të skemes së medikamenteve 
· Zvogëlim i vdekshmerisë foshnjore në vitin 2015 me 0.4 për 1000 krahasuar me vitin 2014

· Zvogëlim i vdekshmerisë amtare me 1/100.000 në vitin 2015 krahasuar me 19 për 100.000 në vitin 2012
· Trajnimi i personelit për ofrimin e Programit të Kontrollit Mjeksor Periodik 40-65 vjeç (1700 mjekë dhe 6600 infermiere)
· Plotësimi i qendrave shëndetësore në masën 80 % me pajisje mjeksore standarte për kontrollin bazë.
Në programin e kujdesit shëndetesor parësor janë parashikuar 9 produkte të cilat raportohen me statusin e realizimit plotësisht  Realizimi i shpenzimeve për këtë program, krahasuar me planin vjetor, sipas zërave kryesore, rezulton i realizuar ne masën rreth 100%,  për pasoje qëllimi dhe objektivat e këtij programi jane realizuar.

Objektivat kryesore të programit te kujdesit shëndetësor dytësor kanë të bëjnë me:

· Mbulim 90% i nevojës për sherbim spitalor në vitin 2015 krahasuar me 88% që janë plotësuar në 2014
· Plotësim në masën 77% të nevojave të spitaleve me infrastrukturë ndërtimore në vitin 2015, krahasuar me 76% që ishin në vitin 2014. 
· Aplikim i shërbimit outsourcing për sterilizimin e sallave kirurgjikale në spitalet universitare. 

· Përmirësimi i cilësisë së shërbimit të urgjencës me helikopter në masën 60 %. 

· Rritja e kapaciteteve nëpërmjet edukimit në vazhdim për 10 specialistë.

Në programin e kujdesit shëndetësor dytësor janë parashikuar 11 produkte, 8 prej të cilave janë realizuar sipas planifikimit në terma sasiorë dhe vetëm 3 produkte nuk janë realizuar. Ketu permendim se jane realizuar produktet: pacientë të trajtuar në njësitë e kujdesit dytësor në të gjithë vendin, planifikuar dhe realizuar në mbi 271 mijë pacientë të trajtuar në spitale me një fond prej mbi 17.6 miliardë lekë, sipërfaqe të ndërtuara/rikonstrukturara në njësitë e kujdesit  dytësor planifikuar 9600 m2 me një fond rreth 512 milion lekë, u realizuan vetëm 4410 m2 me rreth 444 milion lekë. Pajisje mjekësore e të tjera elektronike planifikuar në rreth 760 pajisje me një fond prej rreth 1.036 miliardë lekë, ku janë realizuar 419 pajisje mjekësore e të tjera elektronike me një fond prej 1.216 miliardë lekë. 
Në programin e kujdesit shëndetësor dytësor gjatë vitit 2015 janë rialokuar fonde të cilat u destinuan për realizimin e disa aktiviteteve të reja që nuk ishin planifikuar në fillim të vitit si blerje e një rezonance magnetike, blerje pajisje mjekësore dhe nënshkrimi elektronik. Si konluzion themi se objektivat e këtij programi janë realizuar plotësisht.

Objektivat kryesore të programit të shëndetit publik kanë të bëjnë me:

· Sigurimi i qëndrueshmërisë së mbulesës vaksinare për vaksinat e kalendarit të vaksinimit, në masen 95%.
· Përmirësimi i cilësisë së vaksinimit përmes zëvendësimit të vaksinës orale të poliomelitit me vaksinën injektabel .  

· Reduktimi i numrit të shpërthimeve epidemike me burim ndotjen e ujit në jo më shumë se 2 në vit në vitin 2015, krahasuar me mesatarisht 4 në periudhën 2007-2009.
· Sigurimi i kryerjes së 2500 inspektimeve shëndetësore në vitin 2015 krahasuar me 2400 në vitin 2014.
· Monitorimi i agjentëve mjedisorë në vitin 2015 me 400 akt ekspertiza krahasuar me 350 ekspertiza në vitin 2014.
· Sigurimi i pajisjeve të laboratorit kimiko-fizik në ISHP 
· Rritja e numrit të testimeve  dhe këshillimeve në qendrat e Testimit dhe Këshillimit Vullnetar Konfidencial në 550 në vitin 2015 krahasuar me mesatarisht 500 në vitin 2014 
Në programin e shëndetit publik janë parashikuar 5 produkte, të cilat janë realizuar plotësisht sipas planifikimit në terma sasiorë dhe ne vlerë. Në lidhje me produktin blerje dhe monitorim të vaksinave raportohet se janë blerë vaksinat e planifikuara dhe janë vaksinuar fëmijët e planifikuar për t’u vaksinuar; janë kryer kontrollet e planifikuara për të monitoruar agjentët mjedisore për ujrat, ambjentin, ushqyerjen, shëndetin në punë, duke respektuar standartet e BE-së. 
Programi Shërbimi Kombëtar i Urgjencës Mjekësore, eshtë një program i ri i krijuar në vitin 2015, i cili ka për qëllim plotësimin e nevojave të popullatës për shërbimin e urgjencës mjekësore. 

Objektiv i këtij programi në vitin 2015, ishte ngritja e kuadrit të nevojshmën ligjor dhe administrativ, të funksionimit të Shërbimit Kombëtar të Urgjencës.

Në këtë program janë parashikuar 2 produkte, të cilat janë realizuar sipas planifikimit. Gjatë vitit janë rialokuar fonde të cilat u destinuan për realizimin e disa aktiviteteve të reja që nuk ishin planifikuar në fillim të vitit si blerje pajisje mobilim, kompjuteruike e teknollogjike.
3.    Krahasimi i të dhënave faktike, të raportit të Ministrisë me të dhënat e thesarit, për të njëjtën periudhe raportuese.
                                                                                                                                         Në milionë lekë
	Programet
	Shpenzime korente
	Shpenzime kapitale
	Totali i shpenzimeve

	
	Min.
	Thes.
	Dif.
	Min.
	Thes.
	Dif.
	Min.
	Thes
	Dif.

	Planif. Menaxh. administrim
	208.388
	208.388
	0.0
	10.506
	10.506
	0.0
	218.894
	218.894
	

	Sherb. te kujd. Shend. paresor
	8923.219
	8923.219
	0.0
	354.167
	354.167
	0.0
	9277.386
	9277.386
	

	Sherb. te kujd. Shend. dytesor 
	17527.644
	17527.644
	0.0
	1903.337
	1903.337
	0.0
	19430.981
	19430.981
	

	Sherbime te shendetit publik
	2543.047
	2543.047
	0.0
	33.253
	33.253
	0.0
	2576.300
	2576.300
	

	Shërbimi Kombëtar i Urgjencës 
	136.576
	136.576
	0.0
	30.355
	30.355
	0.0
	166.932
	166.932
	

	Totali i Ministrise 
	29338.874
	29338.874
	0.0
	2331.618
	2331.618
	0.0
	31670.493
	31670.493
	0.0


Ashtu siç shikohet edhe nga tabela e mësiperme, të dhenat e paraqitura nga Ministria e Shëndetësisë, për përgatitjen e raportit të monitorimit të shpenzimeve për vitin 2015, përputhen me të dhënat e nxjerra nga sistemi i thesarit për shpenzimet korente dhe për shpenzimet kapitale.
4.  Informacion mbi volumin dhe madhësinë e ndryshimit të buxhetit.

Për të 5 programet e kësaj ministrie situata në lidhje me ndryshimet në planifikim gjatë kësaj periudhe të vitit 2015, paraqitet në tabelën e mëposhtme:

                                                                                                             Në milionë lekë
	Programet
	Buxheti fillestar
	Buxheti me ndryshime
	Diferenca

	Planifikim menaxhim administrim
	237.210
	242.324
	5.114

	Sherbime te kujd. shendetesor paresor
	10172.172
	9288.916
	-883.256

	Sherbime te kujd. shendetesor dytesor 
	19000.496
	19977.347
	976.851

	Sherbime te shendetit publik
	2727.900
	2709.484
	-18.416

	Shërbimi Kombëtar i Urgjencës
	282.764
	224.524
	-58.24

	Totali i Ministrise se Shendetesise
	32420.542
	32442.595
	22.053


Ndryshimet në planin e buxhetit, janë kryesisisht nga shtesa e fondeve për përdorimin e fondit të veçantë, pagesa të menjëhershme, likujdimi i pagesave të detyrimeve të prapambetura nga vitet e mëparshme dhe ndryshimet me Akte Normative.

Komente të tjera
· Duhet të kishte një analizë të kostos për njësi të një sërë produktesh, ku është e mundur të bëhet një analizë e tillë.
